সিডনি পোয়াটিয়ে

**সিডনি পোয়াটিয়ে** ( ; ২০ ফেব্রুয়ারি ১৯২৭ – ৬ জানুয়ারি ২০২২) ছিলেন একজন বাহামীয় অভিনেতা, চলচ্চিত্র পরিচালক, লেখক ও কূটনীতিক। ১৯৬৪ সালে *[[লিলিস অব দ্য ফিল্ড (১৯৬৩-এর চলচ্চিত্র)|লিলিস অব দ্য ফিল্ড]]* চলচ্চিত্রে অভিনয়ের জন্য তিনি প্রথম বাহামিয় ও প্রথম কৃষ্ণাঙ্গ অভিনেতা হিসেবে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। ১৯৬৭ সালে তিনি *[[টু স্যার, উইথ লাভ]]*, *[[ইন দ্য হিট অব দ্য নাইট (চলচ্চিত্র)|ইন দ্য হিট অব দ্য নাইট]]* এবং *[[গেজ হুজ কামিং টু ডিনার]]* নামে আরও তিনটি ব্যবসাসফল চলচ্চিত্রে অভিনয়ের মধ্য দিয়ে সে বছরের শীর্ষ বক্স-অফিস তারকা হয়ে ওঠেন। ১৯৯৯ সালে আমেরিকান ফিল্ম ইনস্টিটিউটের করা ২৫ জন সেরা ধ্রুপদী হলিউড চলচ্চিত্র অভিনেতার তালিকায় তিনি ২২তম স্থান অধিকার করেন।

পোয়াটিয়ে পরিচালিত চলচ্চিত্রসমূহ হল *আ পিস অব দ্য অ্যাকশন*, *আপটাউন স্যাটারডে নাইট*, *লেট্‌স ডু ইট অ্যাগেইন, এবং *ঘোস্ট ড্যাড*। ২০০২ সালে "একজন শিল্পী ও মানুষ হিসেবে অনন্য অবদানের জন্য" তাকে [[একাডেমি সম্মানসূচক পুরস্কার]] প্রদান করা হয়।

১৯৭৪ সালে [[দ্বিতীয় এলিজাবেথ|রাণী দ্বিতীয় এলিজাবেথ]] তাকে নাইট উপাধিতে ভূষিত করেন। ১৯৯৭ থেকে ২০০৭ সাল পর্যন্ত তিনি জাপানে বাহামিয় দূত হিসেবে দায়িত্ব পালন করেন। ২০০৯ সালের ১২ আগস্ট রাষ্ট্রপতি [[বারাক ওবামা]] মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেন্সিয়াল মেডেল অব ফ্রিডম প্রদান করে। ২০১৬ সালে চলচ্চিত্রে আজীবন অবদানের জন্য তাকে [[বাফটা ফেলোশিপ]] প্রদান করা হয়।

==প্রারম্ভিক জীবন==
সিডনি পোয়াটিয়ে ১৯২৭ সালের ২০শে ফেব্রুয়ারি [[ফ্লোরিডা]] অঙ্গরাজ্যের [[মায়ামি]] শহরে জন্মগ্রহণ করেন। তিনি ইভলিন (জন্মনাম ওটেন) এবং রেজিনাল্ড জেমস পোয়াটিয়ের সাত সন্তানের মধ্যে সর্বকনিষ্ঠ। তার পিতা রেজিনাল্ড একজন বাহামীয় কৃষক, যার ক্যাট আইল্যান্ডে একটি খামার ছিল। তার পরিবার টমেটো ও অনান্য দ্রব্যাদি বিক্রি করতে মায়ামি শহরে যেত। তার পিতা নাসাউতে ক্যাব চালক হিসেবেও কাজ করেছেন। পোয়াটিয়ে তার পিতামাতার মায়ামি ভ্রমণকালে অপ্রত্যাশিতভাবে জন্মগ্রহণ করেন। তিনি তার জন্মের নির্দিষ্ট সময়ের তিনমাস আগেই জন্মগ্রহণ করেন এবং ধারণা করা হচ্ছিল তিনি বাঁচবেন না, কিন্তু তার পিতামাতা তার স্বাস্থ্যের উন্নতির জন্য তিনমাস মায়ামিতে অবস্থান করেন। পোয়াটিয়ে তৎকালীন ব্রিটিশ রাজের উপনিবেশ বাহামায় বেড়ে ওঠেন। মার্কিন যুক্তরাষ্ট্রে তার জন্মগ্রহণের কারণে তিনি মার্কিন নাগরিকত্ব লাভ করেন।

==ব্যক্তিগত জীবন==
[[চিত্র:Sidney Poitier-NPS.jpg|থাম্ব|200px|ডান|সিডনি পোয়াটিয়ে, ২০১৩]]
পোয়াটিয়ে ১৯৫০ সালের ২৯শে এপ্রিল জুয়ানিতা হার্ডির সাথে বিবাহবন্ধনে আবদ্ধ হন। ১৯৬৫ সালে তাদের বিবাহবিচ্ছেদ ঘটে। তাদের চার কন্যা রয়েছে, তারা হলেন বেভারলি, পামেলা, শেরি ও জিনা। পোয়াটিয়ে ১৯৫৬ সালে [[নিউ ইয়র্ক]] অঙ্গরাজ্যের ওয়েস্টচেস্টারের মাউন্ট ভার্ননে বসবাস শুরু করেন, যদিও তার পরিবার [[হাডসন নদী]]র তীরবর্তী স্টুইভেস্যান্টে বসবাস করত। পোয়াটিয়ে ১৯৫৯ সাল থেকে নয় বছর অভিনেত্রী [[ডাইঅ্যান ক্যারল]]ের সাথে সম্পর্কে জড়িত ছিলেন। তিনি ১৯৭৬ সালের ২৩শে জানুয়ারি কানাডীয় অভিনেত্রী জোয়ানা শিমকুসের সাথে বিবাহবদ্ধনে আবদ্ধ হন। তারা ১৯৬৯ সালে *দ্য লস্ট ম্যান* চলচ্চিত্রে কাজের সুবাদে একে অপরের সাথে পরিচিত হন। এই দম্পতির দুই কন্যা রয়েছে, তারা হলেন আনিকা ও [[সিডনি তামিয়া পোয়াটিয়ে|সিডনি তামিয়া]]। ছয় কন্যা ছাড়াও পোয়াটিয়ের আট নাতী-নাতনী এবং তিনি প্র-প্রৌত্র রয়েছে। ২০১৯ সালে বাহামায় হারিকেন ডোরিয়ান আঘাত হানলে পোয়াটিয়ে পরিবারের ২৩ জন আত্মীয়-স্বজনকে খুঁজে পাওয়া যায়নি।

==পোয়াটিয়ে সম্পর্কিত সৃষ্টিকর্ম==
*'আত্মজীবনী**

পোয়াটিয়ে তিনটি আত্মজীবনীমূলক বই লিখেছেন:
* ''দিস লাইফ'' (১৯৮০)
* ''দ্য মেজার অব আ ম্যান: আ স্পিরিচুয়াল অটোবায়োগ্রাফি'' (২০০০)
* ''লাইফ বিয়ন্ড মেজার: লেটার্স টু মাই গ্রেট-গ্র্যান্ডডটার'' (২০০৮, [[ওপরা'স বুক ক্লাব]] নির্বাচিত)

ইতিহাসবেত্তা অ্যারাম গুডসুজিয়ান পোয়াটিয়েকে নিয়ে একটি জীবনী লিখেন, যার নাম ''সিডনি পোয়াটিয়ে: ম্যান, অ্যাক্টর, আইকন''।

পোয়াটিয়ে ''মোনতারো কেইন'' নামক একটি উপন্যাস লিখেন, যা ২০১৩ সালের মে মাসে প্রকাশিত হয়।

**পোয়াটিয়ে সম্পর্কিত চলচ্চিত্র*'
* *সিডনি পোয়াটিয়ে: ওয়ান ব্রাইট লাইট* (২০০০)
* *সিডনি পোয়াটিয়ে, অ্যান আউটসাইডার ইন হলিউড* (*Sidney Poitier, an outsider à Hollywood'') (২০০৮)

## তথ্যসূত্র

## বহিঃসংযোগ

*

বিষয়শ্রেণী:১৯২৭-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আফ্রো-মার্কিন অভিনেতা
বিষয়শ্রেণী:আফ্রো-মার্কিন অজ্ঞেয়বাদী
বিষয়শ্রেণী:আফ্রো-মার্কিন কূটনীতিক
বিষয়শ্রেণী:জাপানে বাহামীয় দূত
বিষয়শ্রেণী:বাহামীয় বংশোদ্ভূত মার্কিন ব্যক্তি
বিষয়শ্রেণী:হাইতিয় বংশোদ্ভূত মার্কিন ব্যক্তি
বিষয়শ্রেণী:মার্কিন আত্মজীবনীকার
বিষয়শ্রেণী:মার্কিন অজ্ঞেয়বাদী
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন লেখক
বিষয়শ্রেণী:ব্রিটিশ নাইটহুড প্রাপ্ত অভিনেতা
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ বিদেশি অভিনেতা বিভাগে বাফটা পুরস্কার বিজয়ী
বিষয়শ্রেণী:বাফটা ফেলো
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
বিষয়শ্রেণী:শ্রেষ্ঠ অভিনেতা বিভাগে রৌপ্য ভল্লুক বিজয়ী
বিষয়শ্রেণী:এএফআই আজীবন সম্মাননা পুরস্কার প্রাপক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন মঞ্চ অভিনেতা
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:প্রাক্তন রোমান ক্যাথলিক
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা